

[image: CD COLOR 2016 ]
Parlamentul României
Camera Deputaţilor
Comisia pentru muncă şi protecţie socială
	Bucureşti,
	4 februarie 2019

	Nr.
	4c-9/437







R A P O R T
asupra propunerii legislative pentru modificarea Legii nr.263 din 16 decembrie 2010 privind sistemul unitar de pensii publice


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr.Plx.209/2018 din 16 aprilie 2018, cu dezbaterea pe fond, în procedură obişnuită a propunerii legislative pentru modificarea Legii nr.263 din 16 decembrie 2010 privind sistemul unitar de pensii publice.

Propunerea legislativă are ca obiect de reglementare modificarea alin.(2) al art.165 din Legea nr.263/2010, în sensul introducerii în calculul pentru determinarea punctajelor lunare, în vederea determinării cuantumului pensiei, a veniturilor aferente funcţiei/funcţiilor secundare pentru care s-au reținut contribuţii de asigurări sociale.

Propunerea legislativă a fost respinsă de Senat în şedinţa din 10 aprilie 2018.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.987/20.11.2017)
· avizul favorabil al Consiliului Economic şi Social (nr.5297/07.11.2017)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-5/208/25.04.2018);
· punctul de vedere, negativ, al Guvernului (nr.86/22.01.2018).

La dezbaterile care au avut loc în şedinţa comisiei din 11 decembrie 2018 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
· d-l Robert Iulian Stănescu – preşedinte, Casa Naţională de Pensii Publice
· d-l Adrian Rîndunică – Secretar de Stat, Ministerul Muncii şi Justiţiei Sociale
· d-na Valentina Vasilica Robu – director general, Casa Naţională de Pensii Publice
· d-na Greta Ioniţă – director, Casa Naţională de Pensii Publice
· d-na Dana Ciobotaru - Casa Naţională de Pensii Publice
· d-na Georgeta Jugănaru – director, Ministerul Muncii şi Justiţiei Sociale
· d-na Maria Leancă – şef serviciu, Ministerul Muncii şi Justiţiei Sociale

La lucrările comisiei şi-au înregistrat prezenţa 21 deputaţi, din totalul de 23 membri ai comisiei.
Raportul comisiei a fost adoptat cu majoritate de voturi (4 voturi împotrivă şi o abţinere).

Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor respingerea iniţiativei legislative întrucât măsurile propuse se regăsesc în noua lege privind sistemul public de pensii, adoptată de Parlament.


	PREŞEDINTE,				SECRETAR,
	Adrian Solomon				Violeta Răduţ
												


Întocmit,
Consilier parlamentar Decebal Stănescu

